SENA เปิดตัวคอนโดใหม่ มูลค่ากว่า 367 ล้านบาท
SENA เปิดตัวคอนโดใหม่"เดอะคิทท์ ไลท์ บางกะดี-ติวานนท์" มูลค่ากว่า 367 ล้านบาท
20 มี.ค. 2560

นางเกษรา ธัญลักษณ์ภาคย์ รองประธานเจ้าหน้าที่บริหาร บริษัทเสนาดีเวลลอปเม้นท์ จำกัด (มหาชน) หรือ SENA เปิดเผยว่า บริษัทเปิดตัวโครงการใหม่ “เดอะคิทท์ ไลท์ บางกะดี-ติวานนท์”มูลค่ากว่า 367 ล้านบาท ซึ่งเป็นคอนโดมิเนียมตกแต่งครบพร้อมอยู่ ราคาเริ่มต้นเพียง 954,500 บาท โดยสามารถสัมผัสบรรยากาศจริง เลือกห้องจริงแบบ Clear View ได้แล้ววันนี้ พร้อมเปลี่ยนห้องที่จองเป็นราคาพิเศษ 799,000 บาทในวันงาน 4-5 ก.พ.นี้
“มั่นใจว่าโครงการเดอะคิทท์ ไลท์ บางกะดี-ติวานนท์ จะได้รับการตอบรับอย่างดีเยี่ยม เพราะเป็นโครงการคอนโดฯ ราคาต่ำล้าน ที่ตอบโจทย์ความต้องการของผู้บริโภคได้อย่างลงตัว อยู่ในทำเลที่มีศักยภาพ ราคาคุ้มค่า สามารถจับต้องได้ ภายใต้คอนเซ็ปต์ “Joy of your life ความสุขในชีวิตของคุณ เริ่มต้นที่นี่” นางเกษรา กล่าว